*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*116. számú előterjesztés*

Bátaszék Város Önkormányzata Képviselő-testületének 2019. június 26-án,

16,00 órakor megtartandó ülésére

*A Bátaszéki Agrárlogisztikai Központ üzemeltetőjének kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  Mórocz Zoltán pénzügyi irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 06. 25. |

**Tisztelt Képviselő-testület!**

Az „Agrárlogisztikai központ kialakítása Bátaszéken” című és TOP-1.1.3-15-TL1-2016-00004 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A Projekt megvalósítási időszakának kezdő időpontja 2017.09.01. A Projekt fizikai befejezésének tervezett napja 2020.01.31.

A kivitelező kiválasztására vonatkozó közbeszerzési eljárás folyamatban van. Pályázati Felhívás került közzétételre „a Bátaszéki Agrárlogisztikai Központ üzemeltetésére” tárgyban.

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

2019. június 7. napon 2019. május 30. keltezéssel ajánlat-kiegészítést nyújtott be az ajánlattevő.

|  |  |
| --- | --- |
| **Bírálati szempont** | **Megajánlás** |
| 1. Üzemelési díj nettó összege | 12 200 000,- Ft/év |

Az ajánlattevő az ajánlat-kiegészítéshez az alábbi kiegészítő megjegyzést tette:



A bírálati szempont (részszempont) alapján értékelésre kerülő főbb, számszerűsíthető adatok az ajánlat-kiegészítést követően:

|  |  |
| --- | --- |
| **Bírálati szempont** | **Megajánlás** |
| 1. Üzemelési díj nettó összege | 12 200 000,- Ft/év |
| 1. Üzemelési időtartam   (legalább 6 év, legfeljebb 15 év) | 15 év |
| 1. Agrártermék feldolgozásában szerzett kizárólag felsőfokú végzettséggel rendelkező, 36 hónapot meghaladó tapasztalat felett | 636 hónap |

Elfogadásra javasoljuk az ajánlatot.

Megjegyzés:

Az ajánlattevő a fenti üzemeltetési díjon felül további nettó 16,- Ft/m2/hó bérleti díjat fizet az Önkormányzatnak a 61/21 hrsz-ú, 20.849 m2 területű, kivett, beépítetlen terület művelési ágú ingatlanra (4.003.008,-Ft/év). A bérleti szerződés az előterjesztés mellékletét képezi, melynek 23. pontját javasoljuk, hogy kerüljön törlésre.

***H a t á r o z a t i j a v a s l a t :***

**a Bátaszéki Agrárlogisztikai Központ üzemeltetésére**

Bátaszék Város Önkormányzatának Képviselő-testülete;

1. úgy dönt, hogy elfogadja „a *Bátaszéki Agrárlogisztikai Központ üzemeltetésére”* tárgyban megindított eljárásban a BÁTFRUIT Logisztikai Kft. (7140 Bátaszék Budai u. 51.) által tett érvényes ajánlatot,

|  |  |
| --- | --- |
| **Bírálati szempont** | **Megajánlás** |
| 1. Üzemelési díj nettó összege | 12 200 000,- Ft/év |
| 2. Üzemelési időtartam  (legalább 6 év, legfeljebb 15 év) | 15 év |
| 1. Agrártermék feldolgozásában szerzett kizárólag felsőfokú végzettséggel rendelkező, 36 hónapot meghaladó tapasztalat felett | 636 hónap |

Az üzemeltetési díj éves összege nettó 12.200.000,- Ft, azaz tizenkettőmillió-kétszázezer forint azzal, hogy az adott éves ténylegesen fizetendő üzemeltetési díj az üzemeltetés első, teljes, 365 napot tartalmazó üzleti évében nem lehet kevesebb mint nettó 1.200.000,- Ft és nem lehet több az üzemeltetőnél jelentkező nettó árbevétel 1%-ánál, de maximum nettó 12.200.000,- Ft. Ezen %-os korlát az üzemeltetés első 5 évében évente 1%-al növekszik úgy, hogy az 5. teljes évben nettó 12.200.000,- Ft.

1. úgy dönt, hogy „*a* *Bátaszéki Agrárlogisztikai Központ üzemeltetésére”* tárgyban megindított eljárásban a BÁTFRUIT Logisztikai Kft.-t (7140 Bátaszék Budai u. 51.) választja ki **nyertesnek**, és vele köt megállapodást,
2. felhatalmazza dr. Bozsolik Róbert polgármestert, hogy a b) pontban meghatározott nyertes ajánlattevővel aláírja a megállapodást és a bérleti szerződést.

*Határidő:* 2019. szeptember 30.

*Felelős*: dr. Bozsolik Róbert polgármester

(szerződések aláírásáért)

*Határozatról értesül*:

BÁTFRUIT Logisztikai Kft.

Bátaszéki KÖH városüz. iroda

Bátaszéki KÖH pénzügyi iroda

irattár